Koop 'n StopHonger-energiestafie en voed 'n kind - AfriForum
Die sanger, Jay, met die piesang-en-karamelstafie.
Een stafie kos net R20.
Mia Wesseloo van Helpende Hand pos bokse vol stafies aan agente.
Daar is tans meer as 8 000 kleuters wat danksy Solidariteit Helpende Hand se verskeie voedingsprojekte elke dag 'n gesonde bord kos kry.
"Daar is tans honderde kleuters regoor Suid-Afrika wat hartseer en honger bed toe gaan. Ons wil nie hê kinders moet bedel vir kos nie en ons wil nie bakhand staan om vir hulle kos te gee nie. Helpende Hand wil graag aanhou voorsien waar nodig en ons wou dit doen deur selfonderhoudend te word. Deur die bemarking van hierdie produk wil ons die hongersnood onder kinders volhoubaar aanpak en terselfdertyd werkskepping aanwakker," sê Hannes Noëth, uitvoerende direkteur van Solidariteit Helpende Hand.
Die stafie is tydens Afrikaans is Groot in November 2019 bekendgestel en geniet die ondersteuning van bekendes soos die akteur Armand Aucamp en die sangers Steve Hofmeyr en Jay. "Om honger kinders te help voed, is 'n prioriteit. Gaan koop gerus van dié stafies. Dit is heerlik én jy help 'n kind in nood," sê Aucamp.
Agente word egter benodig om saam te werk en met die verkope te help. Om 'n agent te word en die stafies in jou gemeenskap te verkoop, stuur 'n e-pos aan arabelladistributors@gmail.com